3. New Flame -rahtialuksen haaksirikko ja vaikutukset Algecirasin lahdella (äänestys) 
- Ennen äänestystä
Zbigniew Zaleski
(EN) Arvoisa puhemies, viitaten ilmoitukseenne nimenhuutoäänestysten tulosten ilmoittamisesta haluaisin ilmaista kiitollisuuteni kaikkia niitä kohtaan, jotka johtavat tässä parlamentissa äänestyksiä. Haluaisin kaikkien meidän puolesta kiittää varapuhemies Vidal-Quadrasia siitä, että hän välitti toissapäivänä tekemäni ehdotuksen eteenpäin. Kiitos oikein paljon, että suostuitte näkemään, kuinka jouhevasti asiat näin menevät.
- Ennen tarkistuksesta 9 toimitettua äänestystä
Gerardo Galeote
(ES) Arvoisa puhemies, olen samaa mieltä tarkistuksen esittäjän kanssa ja ehdotan, että kohtaan, jossa viitataan Andalusian alueviranomaisiin, lisätään sanat ”ja paikallis-”, jolloin lause kuuluisi seuraavasti: ”Andalusian alue- ja paikallisviranomaisten”.
(Suullinen tarkistus hyväksyttiin.)
